Ich, Cuͦnrad Widmer, pfruͤnder zuͦ Kungsfeldn̄, bekenn offenlich und tuͦn kund mengklichem mit disem brieff, das ich uff den tag siner dät̄ zuͦ Kungsfeld₎ an gewonlichˀ richtstat
von bevelchens wegen Hansz Bluͦmen von Lupffen, zuͦ der zit vogt im Eigen, an stat und in namen der erwirdigen, geistlichen frown̄, frow Ursseln von Mùlinen, aͤptissin,
und irem covent und gotzhus zuͦ Kungsfeldn̄, vorgemelt, miner gnedigen frowen, ✳ offenlich zuͦ gericht sassz. ✳ da fùr mich komen sind ✳ Heini Fry, der alt von Scherntz, ✳ an eim
und der ersam Ruͦdolff Niesszly, der erstgënt̄, miner gnedigen frowen hoffmeister, ✳ am andern teil. ✳ offnet der genant Fry vor mir ingericht durch sinen fùrsprechen
als raͤcht was und sprach, ✳ wie das er mit wolbedachtem muͦt, guͦtem raͤt, gesund und zuͦ recht₎ geburlichˀ zitt, wie recht were, fùr sich und sin erben recht und
redlich verkoufft ✳ und den vorgedacht₎ minen gnedigen frown̄ und iren nachkomen zuͦ kouffen geben hetti ✳ disz nachgeschribn̄ stuk und guͦter, die von unsern
gnedigen herren von Bern lechen und an inn in lechenswise ankomen und im von
✳ den ✳
gedachten unsern herrn̄ von Bern ✳ näch uszwisung eines brieffs, den er därumb
inne, ✳ und aber den minen vorgënt̄ gnedig₎ frowen zuͦ iren handn̄ gebn̄ hete, ✳ gnedenklich gelichen werind. ✳ item, des ersten dry juchart aker zuͦ Biralouff undˀ
der Steig. ✳ dero heist eini die Kùrtzi, stost vor an Scherntzer Weg und hinden an des von Mùlinen guͦt. ✳ die ander, der Breitak₎, stost hinuff an des vorgënt̄ von Mùlinē
guͦt und unden an der vorgedächten niner gnedig₎ frowen guͤt₎, so Ruͤdi Fluͤman zuͦ der zit zinset. ✳ die drit juchart heist Uff dem Geiszhag, ✳ stost hinden an den vorgenänt₎ Breitenaker und vornen an der erstgënt̄ von Mùlinen und Fluͤmans guͦt₎. ✳ item, aber ein halb juchart aker under der Steig, stost vor an den weg so von Scherntz
herab gät ✳ und hinden ouch des von Mùlinen ak₎. ✳ aber ein halb juhart aker under dem vorgënt̄ Geisszhag ✳ lit oben an der vorgedächt̄ miner gnedig₎ frown̄ aker, so der
Fluͤman buwet. ✳ aber ein grossz halb juhart heist Im Bivang, stost ouch herfùr an den weg, so von Scherntz gät und oben an des von Mùlinen guͦt. ✳ aber ein halb juchart in
der obern zelg stost hinuff an Buggenegerden ✳ und her in an Stapffer. ✳ aber ein halbmanmat matten ✳ lit in der von Halderwank zwing, ✳ heist die Loͤwenmat. ✳ aber ein hoffstetli
zuͦ Biralouff stost heruff an die sträsz und zuͦ einer sitten an des von Mùlinen guͦt ✳ umb sechtzig Rinisch guld̄, ✳ dero er von den genänt̄ minen gnedigˀ frowen ✳ an und mit
der sum̄, so er inen bis uff den tag dattū disz brieffs ✳ schuldig gewesen sye, ✳ gentzlich uszgericht und bezalt worden weri. ✳ bat mich mit urtel zuͦ erfaren, ✳ wie er den
dikgenänt₎ minen gnedigen frowen disen kouff vertigen und zuͦ ihren handen bringen, ✳ das es nun und hienäch crafft und macht haben soͤlt. ✳ darumb fragt ich, obgënt₎
richt₎, urtel umb was recht weri und ward näch miner fräg ✳ mit gemeiner einhellig₎ urtel erteilt: ✳ wenn der vorgën̄ Fry darstuͤnde und den egënt̄ kouff fùr sich
und sin erben mit und usser siner hand ✳ an min hand und des gerichtz stab ✳ zuͦ und in des vorgënt̄ hoffmeisters anstat und in der vilgënt̄ miner gnedigen frowen
handen uffgebe und vergotte, ✳ das es dann nun und hienäch dabi beliben, crafft und macht haben soͤlt, näch dem rechten ungevarlich. ✳ das tet und vollfuͦrt der egën̄
Fry mit mund, mit hand und mit aller der sicherheit und gewarsami, so darzuͦ gehoͤrt, wie recht was. ✳ er entzech und begab sich daruff fur sich und all sin erben und
nachkomen ✳ aller der rechtung, vordrung und anspräch, so sy an den vorgënt̄ stuken und guͤtern je gehept hettind ✳ oder fùrer gewunen moͤchtind in dehein wise.
des bat im der egenant hoffmeist₎ an stat siner gnedigen frown̄ umb ein urkund von dem gericht. ✳ das ward im mit urtel erteilt. ✳ und des zuͦ wärem urkund
so hab ich, vorgënt₎ richter, erbetten ✳ den fromen, vesten jungk₎ Peterman von Griffense, das er sin insigel fùr den obgedächt̄ hoffmeister, dem dissz zuͦ sigeln geburte,
dann das er der sach von der vilgënt̄ miner gnedigen frown̄ wegen ein secher ist, ✳ von des gerichtz wegen als urtel gab, ✳ offenlich hat laͤsen henken an disen brieff, ✳ ✳
doch im und sinen erben än schaden, der geben ist uff mendag sant Mateus äbend, des helgen zwelffbotten und ewengenlisten, ✳ nach Cristus gebùrt vierzechn̄
hundert funffzig und sechs järe. ✳ ✳ hiebi der richter gewesen sind ✳ Heini Hoff₎ und Ruͤdi Maͤder, bed von Scherntz, Clewi Fischer von Biralouff, Hensli Bek, ✳ Heini
Meyer der alt, ✳ Heini Wechter, Heini Gnipholtz, Bertschi Keser und ander erber lùt ꝫcꝭ.